Diari Oficial de la Generalitat Valenciana


Sumari del DOGV 5052, del 19-07-2005 (2005/7847)

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, i la Universitat Internacional Menéndez Pelayo per a la realització d'activitats formatives relacionades amb el benestar social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/7847


Data del document
:   29-06-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * benestar social
    * cooperació administrativa
    * universitat

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, i la Universitat Internacional Menéndez Pelayo per a la realització d'activitats formatives relacionades amb el benestar social. [2005/X7847]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Benestar Social, i la Universitat Internacional Menéndez Pelayo, el 16 de maig de 2005, un Conveni de col·laboració per a la realització d'activitats formatives relacionades amb el benestar social, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0365/2005, i que figura com a annex d'esta resolució.
  
València, 29 de juny de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL·LABORACIÓ ENTRE LA GENERALITAT VALENCIANA, A TRAVÉS DE LA CONSELLERIA DE BENESTAR SOCIAL, I LA UNIVERSITAT INTERNACIONAL MENÉNDEZ PELAYO PER A LA REALITZACIÓ D'ACTIVITATS FORMATIVES RELACIONADES AMB EL BENESTAR SOCIAL
  
València, 16 de maig de 2005
  
Reunits:
  
D'una part, l'Hble. consellera de Benestar Social de la Generalitat Valenciana, Sra. Alicia de Miguel García, autoritzada per a la firma d'este conveni, per l'acord del Govern Valencià de data 8 d'abril 2005.
  
I d'una altra, el Rector Magnífic de la Universitat Menéndez Pelayo, Sr. Luciano Parejo Alfonso, en nom i representació d'esta, d'acord amb les atribucions que té conferides pel Reial Decret 331/2002, de 5 d'abril, pel qual s'aprova l'Estatut de l'esmentada Universitat.
  
Les parts en la representació que detenten i reconeixent-se mútuament la capacitat per a convindre i obligar-se en els termes del present conveni,
  
Manifesten:
  
I. La Constitució Espanyola proclama la garantia d'una convivència democràtica i la col·laboració en l'enfortiment d'unes relacions pacífiques i d'eficaç cooperació entre tots els pobles. Així mateix, propugna la promoció del benestar social i la suficiència econòmica dels ciutadans durant la tercera edat.
  
II. La Llei 5/1997, de 25 de juny, per la qual es regula el Sistema de Servicis Socials de la Comunitat Valenciana, establix la necessitat eliminació de qualsevol causa o situació de marginació o desigualtat social i la millora en la qualitat de vida dels ciutadans.
  
III. La Llei 30/1992, de 16 de novembre, de Règim Jurídic de les Administracions Públiques i Procediment Administratiu Comú, regula el marc de col·laboració entre les administracions públiques. Així mateix, la Llei 5/1983, de 30 de desembre de Govern Valencià, el Text Refós de la Llei d'Hisenda Pública Valenciana i el Decret 20/1993, de 8 de febrer, del Govern Valencià constituïxen, en l'àmbit de la Generalitat Valenciana, el règim jurídic necessari per a materialitzar l'esmentada col·laboració.
  
IV. L'estudi i la investigació en benestar social es constituïxen com a eines imprescindibles i d'interés públic per a assegurar una prestació adequada dels servicis socials als ciutadans.
  
V. La celebració de cursos, seminaris i la promoció de la investigació són fins el compliment dels quals té encomanada la Universitat Internacional Menéndez Pelayo.
  
Per tot això acorden subscriure este conveni de col·laboració, d'acord amb les següents
  
Clàusules
  
Primera. Objecte
  
El present conveni té com a objecte establir la col·laboració entre la Conselleria de Benestar Social i la Universitat Internacional Menéndez Pelayo, per a promoure el coneixement i la formació en matèries relacionades amb la convivència, la cohesió i el benestar social.
  
Segona. Actuacions que caldrà realitzar
  
Les actuacions que caldrà realitzar consistiran en la impartició de tres seminaris en la seu de la Universitat Internacional Menéndez Pelayo de València:
  
- Seminari Mundialització i fluxos migratoris (curs magistral). Se celebrarà en col·laboració amb l'Institut Français de Valence, impartit per Sami Naïr, professor de Ciències Polítiques de la Universitat de París VIII.
  
- Seminari Protecció i garantia dels drets dels xiquets, dirigit per Rosa Moliner Navarro, del Departament de Dret Civil de la Universitat de València i Javier Martos Mota, del Comité UNICEF de la Comunitat Valenciana.
  
- Seminari Dones i homes. Un nou paradigma d'igualtat en la vida personal, familiar i professional. Se celebrarà en col·laboració amb la Direcció General de la Dona i serà dirigit per María Elósegui Itxaso (Dpt. Dret Penal, Filosofia del Dret i Història del Dret. Universitat de Saragossa) i Pedro Talavera Pastor (Dpt. Filosofia del Dret, Moral i Política Universitat de València).
  
Tercera. Obligacions de l'entitat col·laboradora
  
La Universitat Internacional Menéndez Pelayo es compromet, sense perjuí de qualsevol altra obligació que es derive de la legislació, a:
  
- Efectuar l'activitat que fonamenta la concessió de la subvenció i acreditar-ne la realització, així com el compliment de la resta dels requisits.
  
- Fer constar la col·laboració de la Conselleria de Benestar Social en qualsevol activitat divulgativa de l'objecte del conveni.
  
- Posar a disposició 10 matrícules gratuïtes per a la Conselleria de Benestar Social per a l'assistència de les persones que esta considere designar en cada una de les activitats objecte d'este conveni.
  
- Sotmetre's a les actuacions de control financer que escauen a la Intervenció de la Generalitat Valenciana en relació amb la subvenció concedida.
  
Comunicar a la Conselleria de Benestar Social l'obtenció de subvencions o ajudes concedides per a la mateixa finalitat d'este conveni, que procedisquen de qualssevol administracions o ens públics.
  
Quarta. Obligacions de la Conselleria de Benestar Social
  
La Generalitat Valenciana aportarà, a través de la Conselleria de Benestar Social, un màxim de vint-i-quatre mil euros (24.000 euros).
  
L'aportació es farà a càrrec de l'aplicació pressupostària 82.46.96.8545.105.86.3, codi de línia T5342000 del pressupost de gastos per a l'exercici de 2005.
  
Els ingressos es realitzaran en el compte corrent número 4211762963 del Banc d'Espanya (Codi de Banc 9000), en l'oficina principal (Codi d'Agència 0001), en el carrer d'Alcalà 50 de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quinta. Incompatibilitats
  
L'import de la subvenció concedida per mitjà del present conveni no podrà superar, en cap cas, aïlladament o en concurrència amb altres ajudes o subvencions d'altres administracions i ens públics o privats, el cost de les activitats que desenvoluparà la Universitat Menéndez Pelayo, en relació amb l'objecte d'este Conveni.
  
Sexta. Forma de pagament i justificació
  
El pagament de la subvenció es farà de la forma següent:
  
- 40% a la firma del Conveni, sense que calga la constitució prèvia de fiança.
  
- 20% després de l'aportació i comprovació de la documentació justificativa de l'efectiva i correcta aplicació del 40% lliurat anteriorment.
  
- el 40% restant, una vegada es justifique la totalitat dels gastos realitzats i el compliment del que s'ha convingut, sempre abans de 15 de novembre del 2005.
  
La justificació dels fons lliurats consistirà en la presentació de documents acreditatius del pagament, per part de la Universitat Internacional Menéndez Pelayo, de gastos de naturalesa corrent, generats per la realització de l'objecte del present Conveni. Les factures o justificants presentats hauran de ser originals o fotocòpies degudament cotejades i corresponents a activitats realitzades l'any 2005; en el cas de factures, estes es presentaran de conformitat amb el que establix el RD 1.496/2003, de 28 de novembre, pel qual es regula el deure expedir i entregar factura que incumbix els empresaris i professionals.
  
La justificació haurà de realitzar-se amb anterioritat al dia 15 de novembre del 2005.
  
Sèptima. Vigència del conveni
  
El període de vigència del present conveni serà des del dia de la seua firma fins al 31 de desembre del 2005.
  
Octava. Resolució del conveni
  
Constituirà causa de resolució del present conveni, l'incompliment dels compromisos adquirits en ell per cada una de les parts; així com les previstes amb caràcter general per la legislació vigent.
  
Novena. Interpretació i jurisdicció
  
La Conselleria de Benestar Social i la Universitat Internacional Menéndez Pelayo intentaran resoldre de manera amistosa qualsevol dubte o conflicte que puga sorgir en la interpretació i aplicació d'este conveni.
  
En cas de discrepàncies, ambdós parts acorden el sotmetiment a l'Orde Jurisdiccional Contenciós Administratiu.
  
I en prova de la seua conformitat, les parts firmen el present document en tres exemplars al lloc i en la data assenyalats a l'encapçalament.
  
La consellera de Benestar Social,
  
ALICIA DE MIGUEL GARCÍA
  
El rector de la Universitat Internacional Menéndez Pelayo,
  
LUCIANO PAREJO ALFONSO